คําสั่งกรมบังคับคดี

ที่ 687 / 2545

เรื่อง ตั้งกรรมการเก็บรักษาเงิน กรรมการเก็บรักษาเงินแทนชั่วคราว และกรรมการนําส่งเงินหรือรับเงิน หรือนําเงินไปจ่ายนอกที่ตั้งสํานักงานของสํานักงานบังคับคดีในส่วนภูมิภาค

------------------------------

          เพื่อให้การเก็บรักษาเงิน การนําส่งหรือรับเงิน หรือการนําเงินไปจ่ายนอกที่ตั้งสํานักงานของ สํานักงานบังคับคดีในส่วนภูมิภาค เป็นไปด้วยความสะดวก เรียบร้อย และถูกต้องตามระเบียบของทางราชการ อาศัยอํานาจตามความในข้อ 53 แห่งระเบียบการเก็บรักษาเงินและการนําเงินส่งคลังของส่วนราชการ พ.ศ. 2520 จึงมีคําสั่งแต่งตั้งกรรมการเก็บรักษาเงิน กรรมการเก็บรักษาเงินแทนชั่วคราว กรรมการนําส่งเงิน หรือรับเงิน หรือนําเงินไปจ่ายนอกที่ตั้งสํานักงานของสํานักงานบังคับคดีในส่วนภูมิภาค ดังต่อไปนี้


ข้อ ๑ ให้ยกเลิกคําสั่งกรมบังคับคดี ที่ 227/2535 ลงวันที่ 16 กรกฎาคม 2535 เรื่อง ตั้งกรรมการ เก็บรักษาเงิน กรรมการเก็บรักษาเงินแทนชั่วคราวและกรรมการนําส่งเงินหรือรับเงินหรือนําเงินไปจ่ายนอกที่ตั้ง สํานักงานของสํานักงานบังคับคดีและวางทรัพย์ประจําศาล


ข้อ ๒ กรรมการเก็บรักษาเงิน ให้ข้าราชการผู้ดํารงตําแหน่งดังต่อไปนี้เป็นกรรมการเก็บรักษาเงิน คือ

          2.1 ผู้อํานวยการสํานักงานบังคับคดีและวางทรัพย์ภูมิภาค หรือหัวหน้าสํานักงานบังคับคดีจังหวัด หรือหัวหน้าสํานักงานบังคับคดีจังหวัดสาขา หรือหัวหน้าสํานักงานบังคับคดีพื้นที่เขต

          2.2 เจ้าพนักงานพิทักษ์ทรัพย์ หรือเจ้าพนักงานบังคับคดี อาวุโสรองจากหัวหน้าส่วนราชการตาม ข้อ 2.1

          2.3 นักวิชาการเงินและบัญชี หรือเจ้าหน้าที่บริหารงานการเงินและบัญชี หรือเจ้าหน้าที่กาเงิน และบัญชี หรือเจ้าพนักงานการเงินและบัญชี 


ข้อ ๓ กรรมการเก็บรักษาเงินแทนชั่วคราว

          ในกรณีกรรมการเก็บรักษาเงินตามข้อ 2. ผู้ใดไม่สามารถปฏิบัติหน้าที่กรรมการเก็บรักษาเงินได้ ให้ข้าราชการผู้ดํารงตําแหน่งต่อไปนี้เป็นกรรมการเก็บรักษาเงินแทนชั่วคราวตามจํานวนกรรมการเก็บรักษาเงิน ผู้ซึ่งไม่สามารถปฏิบัติหน้าที่ได้ คือ

          3.1 เจ้าพนักงานพิทักษ์ทรัพย์ หรือเจ้าพนักงานบังคับคดี

          3.2 นักวิชาการเงินและบัญชี หรือเจ้าหน้าที่บริหารงานการเงินและบัญชี หรือเจ้าหน้าที่การเงิน และบัญชี หรือเจ้าพนักงานการเงินและบัญชี

          กรณีสํานักงานบังคับคดีในส่วนภูมิภาค มีข้าราชการดังกล่าวไม่เพียงพอที่จะมอบหมาย ให้เป็นกรรมการเก็บรักษาเงินหรือกรรมการเก็บรักษาเงินแทนชั่วคราว ให้ข้าราชการผู้ดํารงตําแหน่งเจ้าหน้าที่ ธุรการร่วมเป็นกรรมการเก็บรักษาเงิน หรือกรรมการเก็บรักษาเงินแทนชั่วคราว 


ข้อ ๔ กรรมการนําส่งเงินหรือรับเงิน หรือนําเงินไปจ่ายนอกที่ตั้งสํานักงานให้ข้าราชการผู้ดํารงตําแหน่งดังต่อไปนี้เป็นกรรมการควบคุมเงินไปส่งหรือรับ หรือนําเงินไปจ่ายนอกที่ตั้งสํานักงาน คือ

          4.1 เจ้าพนักงานพิทักษ์ทรัพย์ หรือเจ้าพนักงานบังคับคดี 

          4.2 นักวิชาการเงินและบัญชี หรือเจ้าหน้าที่บริหารงานการเงินและบัญชี หรือเจ้าหน้าที่

          การเงิน และบัญชี หรือเจ้าพนักงานการเงินและบัญชี

          กรณีการนําส่งเงินหรือรับเงิน หรือนําเงินไปจ่ายนอกที่ตั้งสํานักงานซึ่งเป็นเงินสด จํานวนมาก หรือสถานที่ที่จะนําเงินไปส่งหรือรับเงิน หรือนําเงินไปจ่ายนอกสถานที่ตั้งสํานักงานอยู่ห่างไกล หรือมีกรณีอื่นใดจะไม่ปลอดภัยแก่เงิน ให้หัวหน้าส่วนราชการตามข้อ 2.1 เป็นผู้พิจารณาจัดให้มีเจ้าพนักงาน ตํารวจคอยควบคุมความปลอดภัยด้วย


ข้อ ๕ ให้กรรมการดังกล่าวปฏิบัติตามที่กําหนดไว้ในระเบียบการเก็บรักษาเงิน และการนําเงินส่งคลัง ของส่วนราชการ พ.ศ. 2520 โดยเคร่งครัด และให้หัวหน้าส่วนราชการตามข้อ 2.1 มอบหมายให้ข้าราชการ ผู้ที่ดํารงตําแหน่งดังกล่าวปฏิบัติตามคําสั่งนี้

 

ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                                         สั่ง ณ วันที่ 1 พฤศจิกายน พ.ศ. 2545

 

                                                                                                            (นายไกรสร บารมีอวยชัย)

                                                                                                              อธิบดีกรมบังคับคดี